钦定古今图书集成/历象汇编/庶征典/第068卷 > 汉
## 钦定古今图书集成/历象汇编/庶征典/第068卷 > 汉

### 高帝元年灞上有天子气

按《汉书高帝本纪》：元年冬十月，沛公至灞上。亚夫范
增说项羽曰：“沛公居山东时，贪财好色。今闻其入关，
珍物无所取，妇女无所幸，此其志不小。吾使人望其
气，皆为龙，成五色，此天子气，急击之勿失！”

### 武帝后元二年长安狱中有天子气

按《汉书宣帝本纪》，帝，武帝曾孙，戾太子孙也。遭巫蛊
事，在襁褓，坐收系郡邸狱。丙吉为廷尉监，治巫蛊于
郡邸，怜曾孙之无辜，私给衣食，视遇甚有恩，巫蛊事
连岁不决。至后元二年，武帝疾，往来长杨五柞宫，望
气者言“长安狱中有天子气”，上遣使者分条中都官
狱，系者轻重皆杀之。内谒者令郭穰夜至郡邸狱，吉
拒闭，使者不得入，曾孙赖吉得全。因曹大赦，吉乃载
曾孙送祖母史良娣家。元平元年七月，大将军霍光
奏“皇太后迎曾孙即皇帝位。”

### 昭帝元平元年有黑云如炎风乱鬊

行，转而西，有顷亡。占曰：“有云如众风，是谓风师法有
大兵。”其后兵起，乌孙五将征匈奴。

### 成帝建始元年云气赤黄四塞

按《汉书成帝本纪》，“建始元年夏四月，黄雾四塞。博问
公卿大夫，无有所讳。”　按《五行志》，“建始元年四月辛
丑夜，西北有如火光。壬寅晨，大风从西北起，云气赤
黄，四塞天下，终日夜下著地者，黄土尘也。是岁，帝元
舅大司马大将军王凤始用事。又封凤母弟崇为安
成侯，食邑万户。庶弟谭等五人赐爵关内侯，食邑三
千”户。复益封凤五千户。悉封谭等为列侯，是为“五侯。”

按《元后传》：“成帝尊皇后为皇太后，以王凤为大司。”

马大将军，领尚书事，益封五千户。王氏之兴，自凤始。
又封太后同母弟崇为安成侯，食邑万户；凤庶弟谭
等皆赐爵关内侯，食邑。其夏，黄雾四塞终日。天子以
问谏大夫杨兴、博士驷胜等，对皆以为“阴盛侵阳之
气也。高祖之约也，非功臣不侯。今太后诸弟皆以无
功为侯，非高祖之约，外戚未曾有也。故天为见异。”言
事者多以为然。凤于是惧，上书辞谢曰：“陛下即位，思
慕谅暗，故诏臣凤典领尚书事，上无以明圣德，下无
以益政治。今有茀星天地赤黄之异，咎在臣凤，当伏
显戮以谢天下。今谅暗巳毕，大义皆举，宜躬亲万机，
以承天心。”因乞骸骨辞职。上报曰：“朕承先帝圣绪，涉
道未深，不明事情，是以阴阳错缪，日”月无光，赤黄之
气充塞天下，咎在朕躬。今大将军迺引过自予，欲上
尚书事，归大将军印绶，罢大司马官，是明朕之不德
也。朕委将军以事诫，欲庶几有成，显先祖之功德。“将
军其专心固意，辅朕之不逮，毋有所疑。”〈按纪传俱言黄雾应入雾

《异部但志》有云“气赤黄” ，故见于此。

《建始三年》，有青黄白气。

按《汉书成帝本纪》，不载。　按《古今注》，“建始三年七月
夜有青黄白气长十馀丈，光明照地。或曰天裂，或曰
天剑。”

### 永始二年东方有赤气

按：《汉书成帝本纪》，不载。　按《天文志》，永始二年春二
月癸未夜，东方有赤色，大三四围，长二三丈，索索如
树。南方有气，大四五围，下行十馀丈，皆不至地灭。占
曰：“东方客之变气，状如树木。以此知四方欲动者。”明
年十二月己卯，尉氏男子樊并等谋反，贼杀陈留太
守严普及吏民，出囚徒，取库兵，劫略令丞，自称将军，
皆诛死。庚子，山阳铁官亡徒苏令等杀伤吏民，篡出
囚徒，取库兵，聚党数百人为“大贼”，逾年经历郡国四
十馀。一日有两气同时起，并见，而并令等同月俱发
也。

### 绥和二年哀帝即位封外戚为列侯天气赤黄

按《汉书哀帝本纪》：“绥和二年三月，成帝崩。四月丙午，
太子即皇帝位。尊皇太后曰太皇太后，皇后曰皇太
后，立皇后傅氏。封舅丁明为阳安侯，舅子满为平周
侯。”〈天气赤黄事不载〉按《五行志》：哀帝即位，封外属丁氏、傅
氏、周氏、郑氏凡六人为列侯。杨宣对曰：“五侯封日，天
气赤黄，丁、傅复然，此殆爵士过制，伤乱土气之祥也。”
京房《易传》曰：“经称观其生，言大臣之义，当观贤人，知
其性行，推而贡之，否则为闻善不与，兹谓不知，厥异
黄，厥咎聋，厥灾不嗣。黄者，日上黄光不散，如火然，有
黄浊气四塞天”下，蔽贤绝道，故“灾异至绝世”也。

### 哀帝建平元年春正月白气西南行声如雷冬十二月白气贯天厕

按《汉书哀帝本纪》，不载。　按《天文志》：建平元年正月
丁未，日出时，有著天白气，广如一匹布，长十馀丈，西
南行，讙如雷，一刻而止，名曰天狗。《传》曰：“言之不从，则
有大祸。”《诗》妖。到其四年正月、二月、三月，民相惊动，讙
哗奔走，传行诏筹，祠西王母。又曰：“从目人当来。”又
按志，十二月白气出西南，从地上至天，出参下贯天
厕，广如一匹布，长十馀丈，十馀日去。占曰：“天子有阴
病。”其三年十一月壬子，太皇太后诏曰：“皇帝宽仁孝
顺，奉承圣绪，靡有懈怠。而久病未瘳，夙夜惟思，殆继
体之君，不宜改作。《春秋》大复古，其复甘泉、泰畤、汾阴、
后土如故。”

### 王莽始建国四年夏赤气出东南竟天

按：《汉书王莽传》云云。

### 地皇四年有云如坏山堕王寻军上

按《后汉书天文志》：“莽地皇四年六月，汉兵起南阳，至
昆阳。莽使司徒王寻、司空王邑，将诸郡兵，号曰百万
众。已至者四十二万人，能通兵法者六十三家，皆为
将帅，持其图书器械，军出关东，牵从群象虎狼猛兽，
放之道路，以示富强用怖山东至昆阳山，作营百馀，
围城数重，或为冲车以撞城，为云车高十丈，以瞰城”
中，弩矢雨集。城中负户而汲，求降不听，请出不得。二
公之兵自以必克，不恤军事，不协计虑，莽有覆败之
变见焉。昼有云气如坏山，堕军上，军人皆厌，所谓营
头之星也。占曰：“营头之所堕，其下覆军，流血三千里是时，光武将兵数千人赴救昆阳，奔击，二公并力，猋
发号呼，声动天地，虎豹惊怖败震。会天大风飞屋瓦，
雨如注水，二公兵乱，败自相贼，就死者数万人，竞赴
滍水。死者委积，滍水为之不流。杀司徒王寻，军皆散
走归本郡。王邑还长安，莽败，俱诛死。“营头”之变，“覆军
流血”之应也。